Návrh

**VYHLÁŠKA**

**Ministerstva pôdohospodárstva a rozvoja vidieka Slovenskej republiky**

**z .... 2026,**

**ktorou sa ustanovujú súvisiace údaje, ktoré je prvonákupca surového mlieka povinný nahlasovať Pôdohospodárskej platobnej agentúre, a**

**ktorou sa ustanovuje štruktúra, forma a čas nahlasovania údajov,**

**ktoré je jej prvonákupca surového mlieka povinný nahlasovať**

Ministerstvo pôdohospodárstva a rozvoja vidieka Slovenskej republiky podľa § 39 ods. 2 zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. ..... Z. z. (ďalej len „zákon“) ustanovuje:

**§ 1**

**Súvisiace údaje, ktoré je prvonákupca surového mlieka povinný nahlasovať Pôdohospodárskej platobnej agentúre**

1. Údajom súvisiacim s údajmi podľa § 10 ods. 1 písm. x) zákona, ktorý je prvonákupca surového mlieka podľa osobitného predpisu[[1]](#footnote-1)) (ďalej len „prvonákupca“) podľa § 19 ods. 2 zákona povinný nahlasovať Pôdohospodárskej platobnej agentúre (ďalej len „platobná agentúra“) spolu s nimi, je údaj o obsahu
2. tuku v surovom kravskom mlieku, ktoré mu bolo v príslušnom kalendárnom mesiaci dodané,
3. bielkovín v surovom kravskom mlieku, ktoré mu bolo v príslušnom kalendárnom mesiaci dodané.
4. Údajmi súvisiacimi s údajmi podľa § 10 ods. 1 písm. x) zákona, ktoré je prvonákupca podľa § 19 ods. 2 zákona povinný nahlasovať platobnej agentúre spolu s nimi, sú údaje o tom,
5. od ktorých podnikateľov alebo právnických osôb (ďalej len „dodávateľ“) mu bolo v príslušnom kalendárnom mesiaci surové mlieko dodané,
6. v ktorých štátoch bolo vyprodukované surové mlieko, ktoré mu bolo v príslušnom kalendárnom mesiaci dodané, ak nebolo vyprodukované v Slovenskej republike.

**§ 2**

**Štruktúra, forma a čas nahlasovania údajov, ktoré je prvonákupca surového mlieka povinný nahlasovať platobnej agentúre**

1. Údaje o množstve surového mlieka, ktoré bolo prvonákupcovi dodané v príslušnom kalendárnom mesiaci, ktoré je podľa osobitného predpisu2) a podľa § 10 ods. 1 písm. x) zákona povinný nahlasovať platobnej agentúre, je jej podľa § 19 ods. 2 zákona povinný nahlasovať v kilogramoch.
2. Údaje o priemernej cene, ktorá bola zaplatená za surové mlieko, ktoré bolo prvonákupcovi dodané v príslušnom kalendárnom mesiaci, ktoré je podľa osobitného predpisu2) a podľa § 10 ods. 1 písm. x) zákona povinný nahlasovať platobnej agentúre, je jej podľa § 19 ods. 2 zákona povinný nahlasovať v eurách na 100 kg.
3. Údaj o obsahu tuku v surovom kravskom mlieku, ktoré bolo prvonákupcovi v príslušnom kalendárnom mesiaci dodané, ktorý je podľa § 19 ods. 2 zákona a § 1 ods. 1 písm. a) povinný nahlasovať platobnej agentúre, je jej podľa § 19 ods. 2 zákona povinný nahlasovať ako
4. skutočný obsah tuku v gramoch na kilogram,
5. obsah tuku vyjadrený ako percentuálny podiel z hmotnosti tohto mlieka.
6. Údaj o obsahu bielkovín v surovom kravskom mlieku, ktoré bolo prvonákupcovi v príslušnom kalendárnom mesiaci dodané, ktorý je podľa § 19 ods. 2 zákona a § 1 ods. 1 písm. b) povinný nahlasovať platobnej agentúre, je jej podľa § 19 ods. 2 zákona povinný nahlasovať ako percentuálny podiel z hmotnosti tohto mlieka.
7. Údaj o tom, od ktorého dodávateľa bolo prvonákupcovi v príslušnom kalendárnom mesiaci dodané surové mlieko, ktorý je podľa § 19 ods. 2 zákona a § 1 ods. 2 písm. a) povinný nahlasovať platobnej agentúre, je jej podľa § 19 ods. 2 zákona povinný nahlasovať ako
8. obchodné meno alebo názov tohto dodávateľa a
9. identifikačné číslo organizácie tohto dodávateľa alebo iný obdobný identifikátor tohto dodávateľa pridelený štátom, v ktorom podniká alebo v ktorom má sídlo.
10. Údaje podľa odsekov 1 a 2 a § 1 a je prvonákupca podľa § 19 ods. 2 povinný nahlasovať v písomnej forme, elektronickej podobe a prostredníctvom formulára, ktorý je uvedený v prílohe.
11. Údaje podľa odsekov 1 a 2 a § 1 je prvonákupca podľa § 19 ods. 2 povinný nahlasovať do 15 dňa kalendárneho mesiaca bezprostredne nasledujúceho po príslušnom kalendárnom mesiaci, za ktorý sa nahlasujú.

**§ 3**

**Účinnosť**

Táto vyhláška nadobúda účinnosť 1. januára 2026.

**Príloha**

**k vyhláške č. ......./2026 Z. z.**

**HLÁSENIE PRVONÁKUPCU SUROVÉHO MLIEKA O SUROVOM MLIEKU, KTORÉ MU BOLO DODANÉ V PRÍSLUŠNOM KALENDÁRNOM MESIACI**

|  |
| --- |
| **prvonákupca surového mlieka, ktorý nahlasuje údaje podľa § 2 ods. 1 a 2 a § 1 vyhlášky č. ...../2026 Z. z.** |
| obchodné meno prvonákupcu alebo organizačnej zložky jeho podniku, ak je zahraničnou osobou |  |
| adresa sídla alebo miesta podnikania |  |
| IČO |  |

|  |  |  |
| --- | --- | --- |
| **príslušný kalendárny mesiac, za ktorý sa údaje podľa § 2 ods. 1 a 2 a § 1 vyhlášky č. ...../2026 Z. z. nahlasujú** | kalendárny mesiac | kalendárny rok |
|  |  |

|  |
| --- |
| **údaje podľa § 2 ods. 1 a 2 a § 1 vyhlášky č. ...../2026 Z. z. o surovom mlieku, ktoré nebolo vyprodukované v ekologickej poľnohospodárskej výrobe\* a ktoré bolo prvonákupcovi dodané v príslušnom kalendárnom mesiaci** |
| obchodné meno alebo názov dodávateľa surového mlieka\*\* | IČO dodávateľa surového mlieka alebo iný obdobný identifikátor tohto dodávateľa pridelený štátom, v ktorom podniká alebo v ktorom má sídlo\*\* | štát, v ktorom bolo surové mlieko vyprodukované, ak nebolo vyprodukované v Slovenskej republike\*\*\* | množstvo surového mlieka v kilogramoch | priemerná cena v eurách na 100 kg, ktorá bola zaplatená za surové mlieko | skutočný obsahu tuku v surovom kravskom mlieku v gramoch na kilogram | obsah tuku v surovom kravskom mlieku, vyjadrený ako percentuálny podiel z hmotnosti tohto mlieka | obsah bielkovín v surovom kravskom mlieku, vyjadrený ako percentuálny podiel z hmotnosti tohto mlieka |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

|  |
| --- |
| **údaje podľa § 2 ods. 1 a 2 a § 1 vyhlášky č. ...../2026 Z. z. o surovom mlieku, ktoré bolo vyprodukované v ekologickej poľnohospodárskej výrobe\* a ktoré bolo prvonákupcovi dodané v príslušnom kalendárnom mesiaci** |
| obchodné meno alebo názov dodávateľa surového mlieka\*\* | IČO dodávateľa surového mlieka alebo iný obdobný identifikátor tohto dodávateľa pridelený štátom, v ktorom podniká alebo v ktorom má sídlo\*\* | štát, v ktorom bolo surové mlieko vyprodukované, ak nebolo vyprodukované v Slovenskej republike\*\*\* | množstvo surového mlieka v kilogramoch | priemerná cena v eurách na 100 kg, ktorá bola zaplatená za surové mlieko | skutočný obsahu tuku v surovom kravskom mlieku v gramoch na kilogram | obsah tuku v surovom kravskom mlieku, vyjadrený ako percentuálny podiel z hmotnosti tohto mlieka | obsah bielkovín v surovom kravskom mlieku, vyjadrený ako percentuálny podiel z hmotnosti tohto mlieka |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

\* ekologická poľnohospodárska výroba podľa čl. 3 ods. 1 nariadenia Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (Ú. v. EÚ L 150 14.6.2018) v platnom znení

\*\* ak je dodávateľom surového mlieka fyzická osoba, ktorá nie je podnikateľom, tento stĺpec sa nevypĺňa

\*\*\* štát postačuje uviesť medzinárodným kódom Alpha – 2 podľa medzinárodnej normy ISO 3166

1. ) Čl. 151 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení. [↑](#footnote-ref-1)